CELEX: 62021CN0477
Language: mt
Date: 2021-08-03 00:00:00
Title: Kawża C-477/21: Talba għal deċiżjoni preliminari mressqa mill-Miskolci Törvényszék (l-Ungerija) fit-3 ta’ Awwissu 2021 – IH vs MÁV-START Vasúti Személyszállító Zrt.

22.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 471/19
            
         
      Talba għal deċiżjoni preliminari mressqa mill-Miskolci Törvényszék (l-Ungerija) fit-3 ta’ Awwissu 2021 – IH vs MÁV-START Vasúti Személyszállító Zrt.
      (Kawża C-477/21)
      (2021/C 471/27)
      Lingwa tal-kawża: l-Ungeriż
      
         Qorti tar-rinviju
      
      Miskolci Törvényszék
      
         Partijiet fil-kawża prinċipali
      
      
         Rikorrent: IH
      
         Konvenut: MÁV-START Vasúti Személyszállító Zrt.
      
         Domandi preliminari
      
      
                  1)
               
               
                  L-Artikolu 5 tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol (1), moqri flimkien mal-Artikolu 31(2) tal-Karta, għandu jiġi interpretat fis-sens li s-serħan ta’ kuljum previst fl-Artikolu 3 tad-Direttiva jifforma parti mis-serħan ta’ kull ġimgħa?
               
            
                  2)
               
               
                  Jew inkella l-Artikolu 5 tad-Direttiva dwar il-ħin tax-xogħol, moqri flimkien mal-Artikolu 31(2) tal-Karta, għandu jiġi interpretat fis-sens li dan jistabbilixxi biss, konformement mal-għan tad-Direttiva, it-tul minimu ta’ serħan ta’ kull ġimgħa u li, għalhekk, is-serħan ta’ kull ġimgħa għandu jkun ta’ mill-inqas ħamsa u tletin siegħa konsekuttivi jekk dan ma huwiex eskluż minn kundizzjonijiet oġġettivi, tekniċi u ta’ organizzazzjoni tax-xogħol?
               
            
                  3)
               
               
                  L-Artikolu 5 tad-Direttiva dwar il-ħin tax-xogħol, moqri flimkien mal-Artikolu 31(2) tal-Karta, għandu jiġi interpretat fis-sens li, meta d-dritt tal-Istat Membru u l-ftehim kollettiv applikabbli jipprevedu li għandu jingħata ħin minimu ta’ serħan ta’ kull ġimgħa ta’ tnejn u erbgħin siegħa konsekuttivi, is-serħan ta’ kuljum ta’ tnax il-siegħa ggarantit mid-dritt nazzjonali u mill-ftehim kollettiv għandu jingħata apparti, wara x-xogħol ta’ kuljum ta’ qabel is-serħan ta’ kull ġimgħa, jekk dan ma huwiex eskluż minn kundizzjonijiet oġġettivi, tekniċi u ta’ organizzazzjoni tax-xogħol?
               
            
                  4)
               
               
                  L-Artikolu 3 tad-Direttiva dwar il-ħin tax-xogħol, moqri flimkien mal-Artikolu 31(2) tal-Karta, għandu jiġi interpretat fis-sens li l-ħaddiem għandu dritt għall-perijodu minimu ta’ serħan li għandu jingħata matul perijodu ta’ erba’ u għoxrin siegħa anki fil-każ fejn ebda ħin tax-xogħol ma ġie, irrispettivament mir-raġuni għal dan, ippjanifikat għalih għall-perijodu ta’ erba’ u għoxrin siegħa segwenti?
               
            
                  5)
               
               
                  Fil-każ ta’ risposta affermattiva għar-raba’ domanda, l-Artikoli 3 u 5 tad-Direttiva dwar il-ħin tax-xogħol, moqrija flimkien mal-Artikolu 31(2) tal-Karta, għandhom jiġu interpretati fis-sens li s-serħan ta’ kuljum għandu jingħata qabel is-serħan ta’ kull ġimgħa?
               
            
         (1)  ĠU Edizzjoni Speċjali bil-Malti, Kapitolu 5, Vol. 4, p. 381, iktar ’il quddiem id-“Direttiva dwar il-ħin tax-xogħol”